kardosdrur/scandi-wiki huggingface dataset:
Nokia N95 8GB

Nokia N95 8GB er den nyeste mobiltelefon fra Nokia NSeries. N95 8GB har forbedret sig en del fra dens tidligere version, N95. Blandt andet har den fået en ny sort farve, forstørret skærm fra 2,6 til 2,8 tommer, 8 gigabite intern hukommelse og meget mere. 

Telefonen fås kun i sort og har en vægt på 130 gram inklusivt batteri. Det er en såkaldt Dobbeltskyder mobil så skærmen og hovedknapperne kan skydes op og ned. Skubbes skærmen op vises tasterne på mobilen, et ganske normalt T9 tastatur. Skubbes den derimod ned skifter skærmen til landscape og der vises 4 meget brugbare medieknapper, hvis man hører musik eller ser en film: Spol Frem, Play/Pause, Stop og Spol Tilbage. 

Mobiltelefonen er 5,3 cm bred, 2,1 cm dyb og 9,9 cm høj/lang.

Skærm/Grafik 
Grafikken er klart i top i forhold til nutidens mobiltelefoner. Selve skærmen sidder tæt til glasset, der gør at det er en klar og tydelig skærm. Med LCD skærmen på 24 bit (16,7 millioner farver) er telefonen som oplagt til at se film på. Indtil marts 2008 fik man Spiderman 3 på mobilen, som N95 8GB kunne tage flydende uden at lagge.

Kapacitet 
Som navnet på mobilen siger, har den 8 gigabite intern hukommelse til lagering af lydfiler, videofiler, ringetoner, programmer, dokumenter, temaer, spil og pauseskærme. Udover Lagerings hukommelsen, som den kaldes på mobiltelefonen, har N95 8GB også en Telefon hukommelse. Denne hukommelse er på 100 MB og bruges også til lagering af filer, da Lager Hukommelsen i virkeligheden bare er et internt hukommelseskort. 

I N95 modellen kunne der tilføres et hukommelseskort, hvilket Nokia har valgt at fjerne fra denne nyere model.

Digitalkamera 
Telefonen har 2 digitalkameraer (har Turbo 3G) på 5 Megapixel. Der kan zoomes 10 gange tættere. Kameraet har dog få specialeffekter: Negativ, Sort-hvid, Sepia og Livlig.

Der er naturligvis Autofocus og blitz.

Stillbillede opløsningen er på 2592x1944 og Videooptager opløsningen er 640x480 (VGA).

Lyd 
I den ældre version af Nokia N95 8GB var lyden meget støjende hvis der var skruet alt for høj op. I den seneste version er støjen reduceret en del og kan knap høres.

Der er desuden 2 lydudgange på telefonen, så lyden bliver mere livlig.

Visse steder kan der skrues op til 10.

Forbindelser 
Der er mulighed for tilslutning af trådløst internet gennem WLAN. Mobilen har Bluetooth 2,0 EDR, Infrarød port ude i venstre side, PC synkronisering og USB-tilslutning (porten sider nede i bunden af telefonen sammen med mikrofon og oplader stikket.).

Batteri 
Der kan være en lille smule brok over N95 8GBs batteri da mobilen kræver meget strøm for at køre. Mobilen har 280 timers standbytid. Bruges telefonen meget kan batteriet blive hurtigt opbrugt, men ellers kan det ikke særlig mærkes.

Telefonen kan oplades fra en time til to.

Andet 
Operativsystem: Symbian OS 9,2 Series 60 3,1 Edition
Browser: XHTML browser
GPS: Nokia Maps
TV-udgang: Kan tilsluttes til fjernsyn.
Medfølger: USB kabel + Video kabel

Eksterne henvisninger 
Nokia N95 8GB 
Mobilpriser.dk
Nokia N95 8GB
NSeries.com 

N95 8GB

de:Nokia Nseries#Nokia N95 8GB
en:Nokia N95#N95 8GB (N95-2)
Baal (musikgruppe)

Baal er et dansk rockband etableret i 1994 af David Kampmann (som dog forlod bandet i 1997) og Bjørn Fjæstad.

Gruppens historie 
Baal har siden midten af 1990'erne haft deres egen plads i dansk rockmusik.

Baal blev dannet i 1994. Første udgivelse var en hjemmeproduceret ep, der gjorde gruppen til ’Månedens Band’ i Politiken. Kort tid efter inviterede sanger Bjørn Fjæstad en tilfældig kvinde op på scenen til en koncert. Kvinden viste sig at være Virgin Records direktør, der kvitterede for opmærksomheden med en pladekontrakt.

Som forløber for debutalbummet varmede Baal op for Tindersticks i 1996. Kort tid efter udkom deres stærkt anmelderroste debut album Sensorama, som af anmelderne blev set som en blanding af David Bowie og Queen, men som i Baals indpakning dog fik et strejf af kabaret-stemning og 1990'er-energi. Sensorama solgte 20.000 eksemplarer og blev nomineret til tre danske Grammyer.

På det efterfølgende album Karaoke (1998) ændrede Baal sit musikalske udtryk, så det blev mere elektronisk, men albummet opnåede igen masser af anmelderros. Og på treeren, Funtex (1999), skulle der igen afprøves nye musikalske landskaber med den engelske producer Rik Simpson bag knapperne. Han havde tidligere produceret for bl.a. The Cure, Radiohead og Kula Shaker, og resultatet blev et storslået album, der dog til en vis grad manglede den karakteristiske skævhed.

Baal har siden hen udgivet adskillige roste album, og har med deres blanding af kabaret, country, ballader og rock skabt sig et navn, der i perioder har set ud til at kunne gøre dem til et band af internationalt format, samtidig med at de har formået at holde deres udgivelser på et højt niveau, uden alt for megen skelen til diverse modeluner i musikindustrien. 

Sidenhen har Baal især koncentreret sig om at lave musik til forskellige teaterstykker. I september 2003 lancerede gruppen i samarbejde med Fredericia Teater rockoperaen The Last Show, hvorfra der blev udsendt et album. og senere udsendte de Trold Tæmmes i 2009.

Medlemmer 
 Bjørn Fjæstad (vokal)
 Troels Skjærbæk (bas, kor)
 Morten Lundsgaard (guitar)
 Henrik Sten Melander (klaver, kor)
 Kenni Andy Jørgensen (trommer)

Tidligere medlemmer 
 David Kampmann (guitar)1994-1997
 Jimmy Krogsgaard (bas)1994-1999
 Jesper Grann (trommer)1994-2003

Diskografi 
 Studie Album
 Sensorama (1996)
 Karaoke (1998)
 Funtex (1999)
 The Supreme Machine (2002)
 Do You Come With Speciel Features? (2005)
 Behind Your Echoes (2008)
 Time Is Old (2019)
 The Quiet Session (2020) 

Live Album

 Live - Officiel Bootleg (1997)
 Mirrors - A Live Album (2021)

Albums (Teatermusik)

 Englesyn (2000) (Jomfru Ane Teatret, Aalborg)

 Antigone (2002) (Aarhus Teater, Aarhus)
 The Last Show (2003) (Fredericia Teater, Fredericia)
 Trold Tæmmes (2009) (Folketeatret, København)

Singler (ikke komplet)

 "You & Me, Us & Them" (2014)

Referencer

Eksterne henvisninger 
 
 

Fra DR's Musikleksikon
Rockgrupper fra Danmark
Negeri Sembilan

Negeri Sembilan er et valgmonarki ledet af en Yang Dipertuan Besar på Malacca-halvøen, der indgår som en delstat i den malaysiske føderation – kendt som Malaysia.

Malaysias delstater
Monarkier i Asien
Oberpfälzer Wald

Oberpfälzer Wald (tschechisch Český les, Böhmischer Wald) er et tysk Mittelgebirgslandskab, syd for Fichtelgebirges og nord for Bayerischer Wald langs grænsen mellem Tyskland (Bayern) og Tjekkiet.

Geografi 

Oberpfälzer Wald er omkring 100 km lang mellem byerne Waldsassen i nord og Waldmünchen i syd. Mod syd ligger dalene Cham-Further Senke, Neumarker Senke, Neumarker Pass og Neugedeiner Furche, som adskiller området fra Böhmerwald.

Kendetegnende for bjergområdet er dybe dale, borgruiner og afsidesliggende kirker og kapeller. Karakteristisk er også de mange skovrydninger, hvor man i middelalderen med små hammermøller ved områdets bække og floder har forarbejdet lokalt udvundet jern. Det er det store træforbrug ved denne proces, der stadig sætter spor i landskabet.

Bjerge 
De højeste bjerge i Oberpfälzer Wald er : * Čerchov ("Schwarzkopf"; 1042 m), Tjekkiet
 Dyleň ("Tillenberg"; 939 m), Tjekkiet
 Entenbühl (901 m), Bayern
 Weingartenfels (896 m), Bayern
 Signalberg (888 m), Bayern
 Reichenstein (874 m), Bayern
 Frauenstein (835 m), Bayern
 Schellenberg (829 m), Bayern
 Stückstein (808 m), Bayern
 Steinberg (802 m), Bayern
 Fahrenberg (801 m), Bayern
 Schwarzwihrberg / Schloßberg (706 m), Bayern
 Fischerberg (633 m), Bayern
 Heiligdreifaltigkeitsberg (631 m), Bayern
 Johannisberg (605 m), Bayern
 Gibacht (938 m), Bayern

Byer og landsbyer i Oberpfälzer Wald 

 Bärnau
 Bechtsrieth
 Eslarn
 Falkenberg
 Floß
 Flossenbürg
 Freudenberg
 Leuchtenberg
 Mantel
 Moosbach
 Nabburg
 Neualbenreuth
 Neunburg vorm Wald
 Niedermurach
 Pleystein
 Plößberg
 Oberviechtach
 Rötz
 Schirmitz
 Schönsee
 Schwandorf
 Tännesberg
 Tirschenreuth
 Vohenstrauß
 Waidhaus
 Waldmünchen
 Waldsassen
 Waldthurn
 Weiden

Floder 

Oberpfälzer Wald har flere floder deres udspring
 Wondreb
 Waldnaab
 Mies
 Pfreimd
 Schwarzach
 Hammerbach

Borge og borgruiner 

 Burg Neuhaus
 Burg Trausnitz
 Burg Falkenberg (Oberpfalz)
 Haus Murach
 Burgruine Leuchtenberg
 Burgruine Parkstein
 Ruine Störnstein
 Burg Schellenberg
 Burg Flossenbürg
 Burg Frauenstein ved Winklarn
 Ruinen Reichenstein ved Schönsee
 Ruinen Schwärzenberg
 Ruinen Schwarzenburg
 Burg Thannstein
 Waldau
 Wildenau

Naturseværdigheder 
 Muglbachvandfaldet: i skoven mellem Neualbenreuth og Mähring
 Waldnaabtal: mellem Falkenberg og Windischeschenbach
 Stiftländer Teichpfanne: Teichgebiet i Dreieck Tirschenreuth, Wiesau, Mitterteich
 Teufelsküche: består af Granitbastionen i floddal syd for Tirschenreuth
 Wolfenstein: er en markant granitblock ved Hohenwald
 Parkstein: schönster Basaltkegel Europas (citat af Alexander von Humboldt)
 Doost
 Schlossberg Flossenbürg

Se også 
 Naturpark Oberpfälzer Wald

Eksterne henvisninger 

 www.oberpfaelzerwald.de – Oberpfälzerwald.de
 www.heimat-now.de – Om Ruinen Schellenberg
 www.bocklradweg.de – Cykelrute på nedlagt jernbane i Oberpfälzer Wald

Bayern
Mittelgebirge
Skove i Tyskland
Bjerge og bakker i Tjekkiet
Bjerge i Tyskland
Baal (flertydig)

Baal har flere betydninger:

 Baal – nærorientalsk religiøs titel
 Baal (musikgruppe) – dansk musikgruppe
Jesse Helms

Jesse Alexander Helms, Jr. (født 18. oktober 1921, død 4. juli 2008) var en amerikansk politiker, der fem gange blev valgt som senator for det republikanske parti fra North Carolina. Han var formand for senatets udenrigskomite og var blandt andet kendt for sine markante konservative holdninger som indædt modstander af kommunisme, abort, rettigheder for homoseksuelle og skattestigninger.

Eksterne henvisninger 

Medlemmer af Senatet i USA
Personer fra North Carolina
Arrach

Arrach er en kommune i Landkreis Cham i Regierungsbezirk Oberpfalz i den østlige del af den tyske delstat Bayern, med godt 2.700 indbyggere.

Geografi 

Kommunen ligger i Bayerischen Wald i floddalen til ''Hvide Regen i landskabet Lamer Winkel, og er omgivet af bjergene Osser, Arbers, Riedelstein, Kaitersbergene og Hohen Bogen.

Inddeling 
Kommunen har 13 landsbyer og bebyggelser

Nabokommuner 
 Lam
 Hohenwarth
 Neukirchen b. Hl. Blut
 Arnbruck (Landkreis Regen)
Blaibach

Blaibach er en kommune i Landkreis Cham i Regierungsbezirk Oberpfalz i den østlige del af den tyske delstat Bayern, med godt 2.000 indbyggere.

Geografi 
Blaibach ligger mellem byen Bad Kötzting og kommunen Miltach ved floden Regen i Bayerischen Wald.

Landsbyer og bebyggelser

Eksterne henvisninger 

 Om Schloss Blaibach fra www.notthafft.de
Islands fodboldforbund

Knattspyrnusamband Íslands (KSÍ) er Islands nationale fodboldforbund og dermed det øverste ledelsesorgan for fodbold på øen. Det administrerer Landsbankadeild og Islands fodboldlandshold og har hovedsæde i Reykjavik.

Forbundet blev grundlagt i 1947 og blev medlem af FIFA samme år. Det fik også medlemskab i UEFA, da det blev dannet i 1954.

Ekstern henvisning 
 KSI.is

Nationale fodboldforbund
Fodboldforbund
Etableret i 1947
Det gyldne tag

Det gyldne tag (tysk: Goldenes Dachl) er et gyldent tag over en tre etagers høj karnap på en bygning i den gamle bydel i Innsbruck i Østrig. Karnappen, der er i sengotisk stil, er byens vartegn, og taget er dækket af 2.657 forgyldte kobberplader.

Huset med karnappen kaldtes tidligere Neuhof, og det er bygget af hertug Frederik IV i 1420 som residens for de tyrolske herskere. I 1500 tilføjede kejser Maximillian I karnappen, som han benyttede til at beskue turneringer på torvet nedenfor. Inden sit bryllup med Bianca Maria Sforza af Milano lod han tagets kobberplader forgylde.

Karnappen hviler på spinkle søjler, der bl.a. har et relief med Maximillian stående mellem sin første hustru Maria af Bourgogne og sin anden hustru Bianca Maria Sforza.

I 1996 indrettedes et museum for Maximillian i bygningen, og i 2007 genåbnedes museet som Museum Goldenes Dachl efter et stort renoveringsarbejde.

Eksterne henvisninger 

 
 Det gyldne tag i Innsbruck 

Bygninger, konstruktioner og anlæg i Tyrol (delstat)
Innsbruck
Mars Hill Church

Mars Hill Church var en amerikansk megakirke i staten Washington, og har været en af de største og hurtigst voksende kristne kirker i Seattle. Kirken var på listen over de 50 mest indflydelsesrige kirker i USA. Der deltog over 7.000 mennesker i gudstjenester om søndagen, og kirken havde mere end 24 præster ansat. Kirken mødtes flere steder rundt omkring i byen (bl.a. i Ballard, Shoreline, West Seattle, Wedgwood, Eastside, and Downtown), og havde i juli 2008 14 gudstjenester hver søndag. Hver søndag var det den kontroversielle pastor Mark Driscoll, der prædikede live med videotransmission fra Ballard Campus til de andre campus rundt omkring i byen.

Historie 
Mars Hill Church blev grundlagt i foråret 1996 af Mark Driscoll, der på det tidspunkt var 25 år gammel, Lief Moi og Mike Gunn. Kirken startede hjemme hos Driscoll og hans kone Grace, men lejligheden blev hurtig for lille, så man mødtes i ungdomslokalerne til en anden kirke. Kirken holdt sin første officielle gudstjeneste i oktober 1996, med omkring 160 deltagere, men gudstjenestedeltagelsen faldt hurtigt til omkring 60 pga. diskussioner om kirkens visioner og mission.

I efteråret 1997 udvidede kirken til to aftengudstjenester i en presbyteriansk kirke, fordi bygningen blev brugt af en anden menighed om morgenen. Det resulterede i en del uro blandt medlemmer i menigheden som ikke mente at kirken behøvede at være større. På det tidspunkt kom der omkring 150 hver uge.

I april-maj 1997 blev Mark Driscoll inviteret til at tale til en konference for unge præster i Californien.(http://www.leadnet.org/archives/netfax/64.pdf ) Den tale Drisocll holdt fik stor indflydelse på Emerging Church-bevægelsen og ændrede fokus fra at nå generation X med evangeliet til at nå den postmoderne verden. Det satte Mars Hill Church på landkortet og resulterede i en overvældende mediedækning.

Kirken har, i hele sin levetid, været profileret af Mark Driscoll, der viste sig som en karismatisk og til tider kontroversiel prædikant. Hans prædikener, hvoraf mange kan ses på internettet, bærer ofte præg af at være en blanding af humor, alvor og irettesættelse. Især det sidste kulminerede i 2014, hvor det kom frem at flere medlemmer af - og ansatte i - kirken klagede over hans ledelsesstil. Klagerne gik blandt andet på at omgangstonen var hård og til tider plaget af pludselig raserianfald fra Driscoll's side. Andre klager gik på hans tolkninger af bibelens ord og klagerne medførte i det hele taget stor kontrovers i kristne kredse. Sagen tog til i styrke og endte til sidst med, at Mark Driscoll måtte træde ud som pastor og senere hen helt forlade kirken.

Pastor Rick Warren holdt den 28. december 2014 således den sidste prædiken nogensinde i Mars Hill Church. Herefter blev kirken officielt opløst og mange tidligere medlemmer dannede nye menigheder, som - for de flestes vedkommende - bygger på Mars Hills bibelsyn.

Kildehenvisninger 

Kristendom i USA
Megakirker
Poul Ib Henriksen

Poul Ib Henriksen (30. marts 1937 i Nykøbing Falster, død 12. marts 2022) var en dansk fotograf.

Poul Ib startede som 14-årig med at fotografere. Som autodidakt fotograf med kunstnerisk tilsnit slog han igennem med fotografiet af en lille kat på Ege Rya tæpper og fotograferede bl.a. kataloger for Bang & Olufsen i sit studie på Dronning Margrethes Vej 83 i Aarhus. Den kunstneriske vej prægede Poul Ib, der i 1960erne var med i miljøet omkring Galleri Ved Aaen i Aarhus. Sidenhen arbejdede han sammen med forskellige kunstnere som forfatteren Per Højholt, komponisten Gunner Møller Pedersen, komponisten Fuzzy, digteren Peter Laugesen og med køkkenchef på Restaurant Gammel Åbyhøj Arne Fusager.

Udstillinger 
 "Sonde 73" Århus Kunstbygning, 1973

Udgivelse 
 "Århus / seen through the eyes of Christian Vogt and Poul Ib Henriksen" af Christian Vogt (tekst), C. F. Garde (forord) og Poul Ib Henriksen (foto),  (1993)
 "Vores køkken i Provence" af Arne Fusager og Birthe Sandager, fotos ved Poul Ib Henriksen,  (Forlaget Centrum 1996)
 "Svinkløv Badehotel : maden og stedet" af Mikael Christensen (tekst) og Poul Ib Henriksen (foto),  (Aschehoug 2001)
 "Arkitekturfortællinger : om Aarhus Universitets bygninger" af Olaf Lind (teskt) og Poul Ib Henriksen (foto),  (Aarhus Universitetsforlag 2003)
 "Vores køkken i Provence II" af Arne Fusager og Birthe Sandager, fotos ved Poul Ib Henriksen,  (Politikens Forlag 2003)
 "Mikael Christensens fiskekogebog" af Mikael Christensen (opskrifter og tekst) og Poul Ib Henriksen (foto),  (Aschehoug 2004)
 "Sønderho Kro : maden og stedet" af Birgit Sørensen (opskrifter og tekst), Mette Hyldgaard (opskrifter) og Poul Ib Henriksen (foto),  (Aschehoug 2004)
 "Arkitekturen og kunsten : Handelshøjskolen i Århus" Poul Ib Henriksen (foto),  (Handelshøjskolen i Århus 2006)
 Århus – fortalt af Peter Laugesen og Poul Ib Henriksen,  (Jylland-Postens Forlag 2007)
 "Ruths Hotel & Michel Michaud" af Edit Moltke-Leth (tekst), Michel Michaud (opskrifter) og Poul Ib Henriksen (foto),  (Politikens Forlag 2007)
 “Fotograf Poul Ib - Rejsen” af Poul Ib Henriksen (foto) og Peter Laugesen (tekst),  (Forlaget Mimesis)

Eksterne henvisninger 
 Officiel hjemmeside 

Fotografer fra Danmark
Personer fra Nykøbing Falster
Tour de stade

Et tour de stade (fransk for "tur på stadion") er en fysisk øvelse hvor en person løber op og ned af alle trapper i alle sektioner på et stadion. Lang-distanceløbere anvender blandt andet denne træning til at udvikle eksplosivitet i deres løb. Løb op ad trapperne styrker lårmusklerne, mens løb nedad forbedrer koordinationen i fødder og den nedre del af benene.

Øvelsen har også fundet vej til populærkulturen, og er blandt andet nævnt i "Man of Science, Man of Faith" i anden sæson af American Broadcasting Companys Lost.

Kilder 
 In a Ivy League of their own – The Boston Globe

Atletik
Idræt
Konditionstræning
Styrketræning
Løbesportsarrangementer
Megakirke

En megakirke er normalt betegnelsen for en protestantisk menighed med en ugentlig deltagelse på over 2.000 personer. Betegnelsen er opstået i USA, hvor der findes over 1.200 megakirker. Derudover findes der et stort antal megakirker i Asien, Sydamerika og Afrika. De største kirker findes i Korea, med over 250.000 deltagende om ugen, bl.a. Yoido Full Gospel Church i Seoul, Sydkorea.

Betegnelsen beskriver en kirke der har en karrakteristisk lovsangsstil, karismatisk forkyndelse, og med en karimatisk ledende præst, og ofte med en konservativ teologisk linje.

Eksempler på megakirker 
 Yoido Full Gospel Church (Sydkorea)
 Mars Hill Church (USA)
 Hillsong Church (Australien)

Kildehenvisninger 

 
Kristendom i USA
Protestantisme
Yoido Full Gospel Church

Yoido Full Gospel Church er en kristen megakirke på Yeouido Island i Seoul, South Korea. Kirken har 830.000 medlemmer (2007), og er den største menighed i Sydkorea. Menigheden er ledt og grundlagt af David Yonggi Cho siden 1958, og kirken er en af de mest synlige manifestationer af kristendommen i Korea.

Kildehenvisninger 

Megakirker
Seoul
Bygninger, konstruktioner og anlæg i Sydkorea
Italiens fodboldforbund

Federazione Italiana Giuoco Calcio (FIGC) også kaldt Federcalcio er Italiens nationale fodboldforbund og dermed det øverste ledelsesorgan for fodbold i landet. Det administrerer fodboldligaen, Coppa Italia og landsholdet og har hovedsæde i Rom.

Forbundet blev grundlagt i 1898 og var både medstifter af FIFA og UEFA.

Ekstern henvisning 
 FIGC.it

Nationale fodboldforbund
Fodbold i Italien
Etableret i 1898
Fodboldforbund
Theatre of Tragedy

Theatre of Tragedy er et norsk band fra Stavanger originalt dannet i 1992, og er bedst kendt for deres tidlige udgivelser, som havde en stor indflydelse på gothic metal-genren. Bandet tager brug af kontrast vokaler – mandelig basvokal (nogle gang growl) og kvindelig sopransang (almindeligt refferet til begrebet "skønheden og udyret"-vokalen). Deres første tre albums præsenteret sangtekster skrevet i tidlig moderne engelsk. Theatre of Tragedys musikstil ændrede sig dog kraftigt, og begyndte at få inspirationer fra industrial rock genren, hvilket bevirkede de stoppede med at skrive i tidlig moderne engelsk, og droppede growl-vokalen i processen.

Medlemmer

Nuværende medlemmer 
 Raymond István Rohonyi – Vokal
 Nell Sigland – Vokal
 Frank Claussen – Guitar
 Vegard K. Thorsen – Guitar
 Lorentz Aspen – Keyboard
 Hein Frode Hansen – Trommer

Tidligere medlemmer 
 Liv Kristine Espenæs Krull – Vokal
 Tommy Lindal – Guitar
 Tommy Olsson – Guitar
 Pål Bjåstad – Guitar
 Geir Flikkeid – Guitar
 Eirik T. Saltrø – Bas

Diskografi

Albums 
 Theatre of Tragedy (1995)
 Velvet Darkness They Fear (1996)
 Aégis (1998)
 Musique (2000)
 Closure: Live (2001)
 Assembly (2002)
 Storm (2006)
 Forever is the World (2009)
 Last Curtain Call (Live-DVD) (2011)

Singler og ep'er 
 Theatre of Tragedy (Demo, 1994)
 A Hamlet For A Slothful Vassal (Single, 1996)
 Der Tanz Der Schatten (Single, 1996)
 A Rose for the Dead (EP, 1997)
 Cassandra (Single, 1998)
 Image (Single, 2000)
 Machine (Single, 2001)
 Inperspective (EP, 2000)
 Let You Down (Single, 2002)
 Envision (Single, 2002)
 Storm'' (Single, 2006)

Eksterne henvisninger 

 Officielle hjemmeside
 

 
Musikgrupper fra 1992
Kasakhstans fodboldforbund

Kasakhstans fodboldforbund (kasakhisk: Қазақстанның Футбол Федерациясы, russisk: Федерация Футбола Казахстана) er det øverste ledelsesorgan for fodbold i Kasakhstan. Det administrerer Superligaen og landsholdet og har hovedsæde i Almaty.

Forbundet blev dannet i 1914, men hørte under Sovjetunionen frem til landets frigørelse. Det blev medlem af AFC i 1994, men skiftede i 2002 til UEFA.

Ekstern henvisning 
 KFF.kz 

Nationale fodboldforbund
Fodboldforbund
Avarermarken

Avarermarken var en grænsemark beliggende i en del af det nuværende Niederösterreich i Østrig. Den frankiske konge Karl den Store etablerede omkring år 800 denne såkaldte Avarermark, som skulle fungere som grænse og beskyttelse mod de i Pannonien og det østlige Centraleuropa herskende avarer. Disse trængte fra omkring år 560 ind i Europa fra Centralasien og truede senest fra midten af det 8. århundrede i stigende omfang frankernes interesser i strategisk betydende regioner i Centraleuropa.

Karl den Store etablerede denne grænsemark som markgrevskab, hvis lensbærer (greven) fik særlige militære beføjelser og kunne opkræve særlige skatter herfor. I det 9. århundrede bestod udover marken ved Donau (Marchia Orientalis) også en mark i Kärnten (Karantanien), som også omfattede områder i det nuværende Slovenien.

Østrig i middelalderen
Tidligere tyske stater
Helsinge Rundt

Helsinge Rundt er et dansk motionsløb på vejene i og omkring Gribskov Kommune arrangeret af Annisse Idrætsforening siden 1988. Der findes i alt 4 distancer, 20 km, 50 km, 80 km og 150 km. Som noget nyt har man de senere år haft en mountainbike rute, der i 2008 var på 32 km.

Ekstern kilde
 Officiel hjemmeside

Cykelløb i Danmark
Rundt
Etableret i 1988
Leopold 1. af Østrig

Leopold I. (også Luitpold eller Liutpold) (omkring 940 – 10. juli 994) var den første markgreve af Markgrevskabet Østrig fra det Babenbergske dynasti. Leopold var greve i det bayeriske Donau-område, og hans navn optræder første gang i et dokument i 960, hvor han beskrives som en trofast støtte til kejser Otto den Store.

Efter Henrik II. af Bayerns opstand mod Otto II. i 976, bliver han udnævnt til "markgreve i øst". Hans sæde var sandsynligvis i Pöchlarn, men han har muligvis resideret i Melk, hvor hans efterfølgere residerede. Territoriet, som oprindelig kun dækkede det nuværende Wachau, blev udvidet mod øst til Wienerwald. Leopold døde i Würzburg.

Markgrever af Østrig
Huset Babenberg
David Lelay

David Lelay (født 30. december 1979) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig